Kelinci kancanipun simbah kakung mireng prastawa kasebut gadhah kekajengan paring piwales marang tanuki. Tanuki ingkang sampun tepang kalihan kelinci pitados kemawon nalika kelinci ngajak ngempalaken kajeng bakar kanthi opah arta. Bibar kajeng sampun kathah, tanuki mlampah wonten ngajeng kanthi manggul kayu kasebut. Kelinci ndherek ing wingking amargi pengin ngobong kajeng ingkang wonten ing pundhak tanuki. Tanuki mireng swantun "crek-crek" saking kalih watu geni, ananging tanuki boten saged mirsani amargi katutup kajeng ingkang nembe dipunpanggul. "Swara apa iku 'crek-crek'?" pitakon tanuki. Kelinci mangsuli, "Oh, iku swara manuk Crek-crek saka Gunung Crek-crek ing kana." Bibar saged ngobong pundhak tanuki, kelinci dhateng marang tanuki ingkang nembe gerah amargi kobong. Kelinci maringi mustard ingkang miturut tanuki punika salep kangge lukanipun. Mustard ingkang kaolesaken ing luka kasenit malah damel tanuki sansaya rumaos gerah. Ing pungkasaning cariyos, tanuki dipunajak déning kelinci mancing ing tlaga. Kelinci nitih prahu ingkang kadamel saking kayu, ananging tanuki nitih prahu saking lendhut (blethok). Kenging toya lendhut kasebut dados lèlèh lan ambles. Tanuki nglangi ananging dipungebuk déning kelinci ngginakaken dayung